Obavijest uz natječaj za prijam u službu u Grad Sinj,  s opisom poslova radnog mjesta, 
podacima o plaći i pravnim izvorima za pisano testiranje


U Narodnim novinama br.43, dana 21. travnja 2023. godine objavljen je :

· Natječaj za prijam u službu u Grad Sinj, Upravni odjel za financije, na radno mjesto: Viši stručni suradnik za riznicu i računovodstvo  (1 izvršitelj, m/ž),  na neodređeno vrijeme, uz probni rad od tri (3) mjeseca.

[bookmark: _GoBack] 	Posljednji dan za predaju prijava na natječaj pošti (preporučenom poštanskom pošiljkom) ili izravno u Pisarnicu Grada Sinja je 02.svibnja 2023.


I. Opis poslova radnog mjesta: 

  	Viši stručni suradnik za riznicu i računovodstvo

 	Zaprima i uvodi u knjigu ulaznih računa ulazne fakture, situacije i druge dokumente potrebne za plaćanje, kompletira ulazne račune, vodi brigu o ulaznim računima i priprema naloge za plaćanje ulaznih računa, vodi poslove gradske riznice, vrši transfer proračunskih sredstava proračunskim korisnicima Grada te koordinira s upravnim tijelima nadležnim za proračunske korisnike, priprema naloge za isplate iz proračuna, kontrolira te isplate i provjerava i ažurira knjigovodstvene isprave u vezi s isplatama, kontrolira uplate i isplate u vezi s prometom imovine te uplate u vezi s raznim pravima i ugovorima, obavlja obračun amortizacije osnovnih sredstava prema zakonski propisanim stopama, koordinira rad sa Inventurnom komisijom u vezi popisa osnovnih sredstava, obavlja usklađivanje popisa osnovnih sredstava sa glavnom knjigom, priprema izviješća o otpisu osnovnih sredstava i promjene vrijednosti po osnovnim sredstvima, obavlja poslove unosa podataka te vodi pomoćne knjige u vezi proračuna i proračunskih korisnika u skladu s propisima o proračunskom računovodstvu i računskom planu, usklađuje analitičke evidencije s financijskim knjigovodstvom, obavlja analitička knjiženja obveza Grada prema dobavljačima i prati dospijeća obveza po po pojedinim dobavljačima, obavlja usklađenja dugovanja i potraživanja sa korisnicima, obavlja poslove kompletiranja izvoda i kontiranje svih dokumenata te odgovara za pravilno kontiranje svih promjena, obavlja poslove usklađivanja po svim kontima, obavlja poslove usklađivanja, dugovanja i potraživanja s analitikom, obavlja usklađenja analitičkih knjiga sa glavnom knjigom, daje mjesečna izviješća o stanjima po izvršenju proračuna, obavlja i druge poslove po nalogu Pročelnika.


II. Podaci o plaći: 

· Koeficijent složenosti poslova radnog mjesta Viši stručni suradnik za riznicu i računovodstvo je 3,34, uz osnovicu za izračun plaće u iznosu od 2.750,00 kuna. 

 Plaću službenika čini umnožak koeficijenta složenosti poslova radnog mjesta na koje je službenik raspoređen i osnovice za izračun plaće, uvećan za 0,5% za svaku navršenu godinu  radnog staža.


III. Prethodna provjera znanja i sposobnosti: 
 
Prethodna provjera znanja i sposobnosti kandidata obuhvaća: 
(1) pisano testiranje; 
(2) intervju. 

Za svaki dio provjere kandidatima se dodjeljuje broj bodova od 1 do 10. 
Intervju se provodi samo s kandidatima koji su ostvarili najmanje 50% bodova  na pisanom testiranju.
Smatra se da je kandidat koji nije pristupio prethodnoj provjeri znanja povukao prijavu na natječaj.

       	Test se sastoji od pitanja iz niže navedenih područja testiranja, dok se u intervjuu utvrđuju interesi, profesionalni ciljevi i motivacija kandidata za rad na navedenom radnom mjestu. 



IV. Pravni izvori za pripremanje kandidata za provjeru su sljedeći:


Izvori za pripremanje kandidata za radno mjesto Viši stručni suradnik za riznicu i računovodstvo, za pisano testiranje:

1. Zakon o lokalnoj i područnoj (regionalnoj) samoupravi (NN br. 33/01, 60/01-vjerodostojno tumačenje 129/05, 109/07, 125/08, 36/09, 150/11, 144/12, 19/13, 137/15, 123/17,98/19,144/20)
2. Zakon o proračunu (NN br.144/21)
3. Zakon o financiranju jedinica lokalne samouprave (N.N. 127/17, 138/20 i 151/22)
4. Pravilnik proračunskom računovodstvu i Računskom planu (N.N br. 124/14, 115/15, 87/16, 03/18, 126/19 i 108/20)	
5. Pravilnik o financijskom izvještavanju (N.N. 144/21) 


V. 	OSTALO        

Vrijeme održavanja prethodne provjere znanja i sposobnosti kandidata bit će objavljeno na ovoj web  stranici te na oglasnoj ploči Grada Sinja, najmanje  pet dana prije održavanja provjere.

U Listi kandidata, bit će navedeni inicijali kandidata, sa godinom rođenja i mjestom prebivališta. Ukoliko se kandidat na koga se ti podaci odnose ne bi mogao identificirati u odnosu na jednake podatke drugog kandidata, dodat će se još jedna značajka koja će ih razlikovati.  
 
Molimo podnositelje da u prijavi navedu broj fiksnoga i/ili mobilnog telefona na koje, u slučaju potrebe, mogu biti kontaktirani tijekom natječajnog postupka. Također molimo da se u prijavi navede adresa elektroničke pošte.

Kandidat može tijekom natječajnog postupka pisanim putem povući prijavu.

Izabrani kandidat bit će upućen na liječnički pregled (utvrđivanje zdravstvene sposobnosti za obavljanje poslova radnog mjesta) na trošak Grada.
 
Eventualne dodatne upite za natječaj koji  provodi Upravni odjel za financije Grada Sinja možete poslati putem elektroničke pošte, na adresu: jasna.mijic-trogrlic@sinj.hr
   
 

